Diari Oficial de la Generalitat Valenciana


Sumari del DOGV 7799, del 07-06-2016 (2016/3566)

Notificació de la sentència dictada en el procediment de divorci contenciós número 696/2014.
--------------------------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3566


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 696/2014. [2016/3566]  
Procediment: divorci contenciós 000696/2014-R.  
De: Vanessa Lerma García.  
Procurador: Javier García Mateo.  
Contra: Marktar Gaye.  
En aquest procediment 696/2014, seguit a instàncies de Vanessa Lerma García contra Marktar Gaye, s'ha dictat la sentència que, literalment, és com segueix:  
  
«Dispositiva  
Estime la demanda interposada pel procurador dels tribunals Javier García Mateo, en nom i representació de Vanesa Lerma García, contra Makhtar Gaye, i, en conseqüència, declare dissolt per divorci el matrimoni format per Vanesa Lerma García i Makhtar Gaye, amb tots els efectes legals inherents a aquest pronunciament, i en especial les mesures següents:  
1. S'atribueix la guarda i custòdia del fill menor, M. G. L., a la seua mare, Vanesa Lerma García, a qui s'atribueix l'exercici exclusiu de la pàtria potestat sobre aquest.  
2. No és procedent establir un règim de visites a favor del progenitor no custodi, el senyor Gaye.  
3. Makhtar Gaye abonarà, en concepte de pensió d'aliments per al seu fill menor, la quantitat de 200 euros mensuals a la progenitora Vanesa Lerma García, dins dels cinc primers dies de cada mes, en el compte que a aquest efecte designe la progenitora i des de la data de la interposició de la demanda. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries del menor a mitges, les necessaris en tot cas i les convenients amb l'acord previ entre les parts o, si no n'hi ha, autorització judicial.  
4. S'ordena mantindre la prohibició d'eixida del territori nacional del menor, M. G. L., sense autorització prèvia materna o, si no n'hi ha, autorització judicial, amb expressa revocació de l'autorització atorgada per la progenitora en data 14 de juliol de 2010, i comuniqueu-la de manera oficial a la Policia Nacional perquè així els conste i es faça efectiva la mesura.  
No pertoca fer exprés pronunciament a costes.  
Comuniqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació en el termini de 20 dies davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Una vegada siga ferma, comuniqueu aquesta sentència al Registre Civil de València on consta inscrit el matrimoni, on haurà de ser inscrita al marge d'aquell.  
Així ho pronuncie, mane i firme.»  
  
I atés que el demandat, Marktar Gaye, es troba en parador desconegut, expedisc aquest edicte a fi que li valga de notificació de forma deguda.  
  
València, 23 de febrer de 2016.- La lletrada de l'Administració de Justícia: M.ª Amparo Palanca Arnau.